OzLabs/hebrew-wiki-articles huggingface dataset:
מכבי עירוני קריית אתא

מכבי עירוני קריית אתא היא מועדון כדורגל מהעיר קריית אתא. הקבוצה היא המשכה של קבוצת מכבי עכו שעברה לקריית אתא בשנת 2000. הקבוצה שיחקה במשך שנים בסוף שנות ה-90 בליגת המשנה (אז הליגה הארצית) אך מעולם לא העפילה אל ליגת העל.

בשנת 2020 התאחדה הקבוצה הבוגרת של המועדון עם הקבוצה הבוגרת של מכבי צור שלום למכבי עירוני קריית אתא ביאליק.

==היסטוריה==
===מכבי עכו===
הקבוצה החלה את דרכה באמצע שנות ה-70, כאשר איש העסקים העכואי ברוך אופיר, שהיה בזמנו הפנוי שוער כדורגל חובב, הקים את קבוצת הכדורגל "מכבי עכו" על חורבות קבוצת "הנוער העובד והלומד עכו", ששיחקה בליגה ד'. מכבי עכו חסתה במשך שנים בצלה של הפועל עכו, הקבוצה המובילה בעיר שנהנתה מקהל אוהדים רב יותר ומתמיכת מוסדות ההסתדרות. מכבי עכו שיחקה במשך שנים בליגות נמוכות, והתבססה על שחקנים שהגיעו לקבוצה בעיקר מערי הצפון והגליל המערבי. בסוף שנות ה-80 החלה מכבי עכו להתקדם במעלה הליגות, והעפילה עד לליגה הארצית, וזאת במקביל לירידת קרנה של הפועל עכו. מכבי עכו עקפה את הפועל עכו והפכה לקבוצה הבכירה של העיר. כוכב הקבוצה באותן שנים היה סמי עייש, אשר גם אחיו שיחק בקבוצה. לצדם שיחקו שחקנים נוספים, שהגיעו לקבוצה מיישובים כמו שלומי, מעלות, נהריה, כרמיאל והקריות. עונת 1999/2000 הייתה העונה האחרונה שבה הקבוצה נקראה מכבי עכו.

===מכבי עירוני קריית אתא===
למרות היותה הקבוצה המייצגת של העיר - טענו אנשי מכבי, כי העירייה המקומית מפלה אותם לרעה למול הפועל. בשנת 2000 החליט יו"ר מכבי עכו ברוך אופיר להעביר את הקבוצה מעכו לקריית אתא, ושם הקבוצה שונה ממכבי עכו למכבי עירוני קריית אתא. לתושבי קריית אתא זאת הייתה הזדמנות לקבל קבוצת כדורגל חדשה בעירם, לאחר שקבוצת הפועל קריית אתא, ששיחקה בשנות ה-80 בליגה א', התפרקה מספר שנים קודם לכן. בשנה הראשונה לקיומה שיחקה קריית אתא בליגה הלאומית, ואף הובילה את הטבלה למשך מספר מחזורים בתחילת העונה. את הקבוצה אימן שחקן הפועל עכו לשעבר מומי זפרן. הקבוצה לא הצליחה להמשיך את המומנטום החיובי שלה מפתיחת העונה. היא הלכה והתדרדרה ואף הפסידה 6:1 למכבי אחי נצרת. הקבוצה לא הצליחה למשוך קהל אוהדים מקריית אתא, ובסיום העונה נשרה לליגה הארצית.

בשנת 2005 הייתה אמורה הקבוצה לרדת לליגה א', לאחר שסיימה במקום הלפני האחרון. אולם, הקבוצה נשארה בכל זאת בליגה בגלל האיחוד בין הכח מכבי רמת גן למכבי רמת עמידר, דבר אשר יצר מקום ריק בליגה הארצית, אותו מלאה הקבוצה.

הקבוצה נשארה בליגה הארצית עד לעונת 2007/2008, בסיומה חזרה לליגה הלאומית ובנוסף לכך זכתה בגביע הטוטו לארצית. בחלוף עונה סיימה הקבוצה אחרונה בליגה הלאומית, ועקב ביטול הליגה הארצית נשרה הקבוצה היישר לליגה א', שחזרה להיות הליגה השלישית. את עונת 2010/11 סיימה בחלק העליון של הטבלה, אך לא העפילה לליגה הלאומית.

ב-27 ביולי 2020, הקבוצה התאחדה עם מכבי צור שלום. הקבוצה הבוגרת חדלה להתקיים בפני עצמה, בעוד קבוצות הילדים והנוער נשארו כשני מועדונים נפרדים. הקבוצה הבוגרת החדשה מאז נקראת מכבי עירוני קריית אתא ביאליק.

== תארים ==
גביע הטוטו לליגה הארצית (1): 2007/2008

==קישורים חיצוניים==
* 
* 

==הערות שוליים==

קטגוריה:התאחדות הפועל: מועדוני כדורגל
קריית אתא
קטגוריה:קבוצות כדורגל ישראליות
קטגוריה:קבוצות כדורגל שהוקמו ב-2000
קטגוריה:קריית אתא: ספורט
מכבי כפר כנא

מכבי כפר כנא (מוכרת גם כמועדון ספורט צעירי כפר כנא) היא קבוצת כדורגל מהישוב כפר כנא, ששיחקה בשיאה בליגה הלאומית. הקבוצה התפרקה בתום עונת 2013/2014 והוקמה מחדש בעונת 2014/2015 בליגה ג' מחוז גליל תחתון, תחת השם מועדון ספורט צעירי כפר כנא .

הקבוצה עורכת את משחקיה הביתיים ב"אצטדיון על שם עזמי נסאר בכפר כנא, המכיל 2,500 מקומות.

==היסטוריה==
הקבוצה נוסדה בשנת 1971 בליגה ד' על ידי פייסל חטיב, קבלן מהכפר, שלאורך השנים תפקד במועדון כשחקן, מאמן, נהג, מנהל, ויושב ראש. המועדון שיחק בעבר בליגה השנייה בשנות התשעים בתקופה שהליגה הארצית הייתה הליגה השנייה. לאחר השינוי במבנה הליגות הצליחה הקבוצה להעפיל לליגה לאומית בשנת 2001, שם שיחקה הקבוצה במשך שנתיים, שבסופן נשרה חזרה לליגה הארצית. בשנת 2009 סיימה הקבוצה במקום השמיני, והתמודדה בפלייאוף מול עירוני רמת השרון, בו ניצחון היה מעלה את הקבוצה לליגה הלאומית, אך הקבוצה הפסידה פעמיים בתוצאות: 2–1 ו 0–1, ועל כן נשרה הקבוצה לליגה א', שחזרה להיות הליגה השלישית. (באותה שנה חל שינוי במבנה הליגות, שכלל את ביטול הליגה הארצית).

ההישגים הבולטים של הקבוצה היו העפלה לרבע גמר גביע המדינה, וזכייה בגביע הטוטו לליגה השלישית בעונת 2000/2001, לאחר שניצחה את מכבי אשקלון בתוצאה 0–2 במשחק הגמר שנערך באצטדיון העירוני בבת ים ב־7 בנובמבר 2000.

מכבי כפר כנא שמשה כדוגמה וסמל לדו קיום בין הערבים ליהודים, ובשנת 1996 הפכה לקבוצה הראשונה בתולדות המדינה שחצתה את הגבול עם ירדן ונסעה לשחק שם. בירדן קיימה הקבוצה שרשרת של משחקים, כאשר שיחקה נגד אלופת ירדן (אלויחדאת), כאשר לא פחות מארבעה שחקנים יהודים נמצאים בסגל של כפר-כנא והם: פביאן גרימברג, משה נחמני, אבי ליברטי וצבי מנשקו, ודניאל בריילובסקי שאימן את מכבי חיפה בעבר.

בסיום עונת המשחקים 2013/2014 התפרקה הקבוצה עקב חובות כבדים, ובתחילת עונת 2014/2015 הוקמה מחדש תחת השם מועדון ספורט צעירי כפר כנא בליגה ג' מחוז גליל תחתון.

בסיום עונת המשחקים 2014/15 העפילה הקבוצה לליגה ב'.

בסיום עונת המשחקים 2015/16 העפילה הקבוצה לליגה א'

בסיום עונת המשחקים 2016/17 נשרה הקבוצה לליגה ב' לאחר שסימה במקום האחרון באותה שנה.

בסיום עונת המשחקים 2020/2021 העפילה הקבוצה לליגה א'.

==תארים והישגים==
*גביע הטוטו לליגה השלישית:
**זכייה (1): 2000/2001
*ליגה ג': (1)
**2014/15
*ליגה ב': (1)
**2015/16

== קישורים חיצוניים ==
* 

קטגוריה:קבוצות כדורגל ישראליות שהתפרקו
כפר כנא
קטגוריה:כפר כנא: ספורט
קטגוריה:קבוצות כדורגל ערביות ישראליות
קטגוריה:קבוצות כדורגל שהוקמו ב-1972
יוסף האפרתי מטרופלוביץ

שער הספר "מלוכת שאול", וינה תקנ"ד 1794]]
יוסף האפרתי מטרוֹפּלוביץ (או: טרופלביץ; בכתיב יידי: טראָפּלאָוויץ או טראָפּלוויץ; 1770 בערך – 1804) היה משורר ומחזאי עברי מדור המאספים.

==ביוגרפיה==
יוסף האפרתי נולד בעיירה טרופלוביץ (Tropplowitz) שבשלזיה (כיום אוֹפָּוִויצה בפולין). לפרנסתו עבד כמורה פרטי, וגר בשלזיה ואחר כך בפראג ובווינה. חיבר שירים רבים שפורסמו ב"המאסף", כתב העת של אנשי תנועת ההשכלה. ב-1793 פרסם קינה בשם "אלון בכות" על מותו של רבי יחזקאל לנדא בעל "הנודע ביהודה", שהיה ממובילי ההתנגדות לתנועת ההשכלה, ובה תיאר פיוס בינו לבין משה מנדלסון בעולם האמת. כדברי יוסף קלוזנר, "הוא לא היה משכיל קנאי, אלא אדם בעל נשמה פיוטית, שלא יכלה להבין מפני מה בזים האדוקים לספרי מליצה ושיר, ומהו הניגוד הפנימי בין תלמידי חכמים שמתכוונים לשם שמים כולם כאחד, כמנדלסזון ור' יחזקאל לאנדא".

== מלוכת שאול ==
יצירתו המפורסמת ביותר היא המחזה "מלוכת שאול", עיבוד דרמטי לירי לספר שמואל א. המחזה יצא לאור לראשונה בווינה ב-1794 בדפוס אנטון שמיד, נדפס בעוד 12 מהדורות במהלך המאה ה-19, וכן תורגם ליידיש (בשם "גדולת דוד ומלוכת שאול", על ידי נפתלי הירש ב"ר דוד, לבוב 1801) ויצא בכמה מהדורות גם בשפה זו. המחזה נאמן לספר שמואל; עוסק בעיקר בקנאתו ושגעונו של שאול, ביושרו וענוות צדקו של דוד, ובאהבתו הנאמנה של יונתן; מלא במליצות יפות ובאמרי נועם; ונחתם בנאום מלא פאתוס של דוד בגנות רדיפת כבוד. במחזה גם משתקפים רעיונות של שוויון ואחווה, בהשפעת רוחות הזמן באירופה. המחזה נחשב בזמנו לאחת מאבני החן של ספרות ההשכלה, ולדברי קלוזנר "זו הדראמה העברית-המקורית הראשונה בתקופת ההשכלה, שהיא ראויה לשם זה". חוקרי המחזה מצביעים על השפעתם של רמח"ל ונפתלי הרץ וייזל על המחבר, וכנראה גם של קאנט, גוטהולד אפרים לסינג, שילר, וגתה. לדעת עוזי שביט, יש גם השפעה מן המחזה "מקבת'" של שייקספיר.

כתב יצחק בר לווינזון במהדורת 1820 של המחזה: "המחברת המפורסמת הזאת כבר נודעת לשם ולתפארת בין משכילי עמנו, מליצים יראוה ויהללוה, משוררים עמדו ויתמהו על יופיה וחין ערכה, כי יקרה היא כן מפאת חומרה כן מפאת צורתה, כי מלבד אשר שפתי המחבר הזה נוטפות מור, ולשונו מצוף דבש מתקה, עוד מזימותיו יקרות הנה, ומחשבותיו למאוד עמקו, ישלח חצי מגמתו אל מטרת יראת ד' ומוסר השכל וידוע".

==לקריאה נוספת==
*יוסף קלוזנר, היסטוריה של הספרות העברית החדשה, כרך א, ירושלים תשי"ב, עמ' 193 - 199.
*יוסף האפרתי, [http://www.hebrewbooks.org/37503 מלוכת שאול], ההדיר וצירף מבוא והערות: גרשון שקד, ירושלים תשכ"ט.
*עוזי שביט, בעלות השחר, שירת ההשכלה - מפגש עם המודרניות, תל אביב 1996.
*שמואל ורסס, "מחילופי לשון לחילופי משמעות; המחזה 'מלוכת שאול' בתרגומו ליידיש", בתוך חוליות 6, 2000.
*נעמי זוהר, באור חדש: עיונים במחזה העברי המקראי בתקופת ההשכלה, בר-אילן תשס"א, עמ' 25 ואילך.

==קישורים חיצוניים==
* 
* עודד מנדה-לוי, 
* 
* 

קטגוריה:משוררים כותבי עברית
קטגוריה:מחזאים כותבי עברית
קטגוריה:משכילים
קטגוריה:נפטרים ב-1804
קטגוריה:דור המאספים
שבט

שֵׁבֶט הוא ארגון חברתי-פוליטי, המאורגן על בסיס "קלאנים" (אנגלית: clan) או "ליניאג'ים" (אנגלית: lineage) או קבוצות גיל, או התאגדויות שונות המהוות גורם המאחד את סך פרטי השבט. השבט מהווה קבוצה של קהילות עצמאיות, בעלות תרבות ושפה משותפות, אשר שוכנות באותה יחידה גאוגרפית.

השימוש הרווח בשפת היומיום של המושג שבט, מתייחס עם זאת לצורת התאגדות היסטורית-פרימיטיבית של קהילות, ללא חשיבות לגודלן ולצורת היחסים החברתיים בתוכן.

==שבט המתבסס על מבנה קלאן==

קלאן הוא קבוצת אנשים המקושרת על בסיס שארות, אשר מתייחסת לאב קדמון משותף. בדרך כלל לא ידוע כיצד בדיוק כל אחד מחברי הקלאן מקושר לאב הקדמון. מאחר שהקשר בין הקלאן ובין האב הקדמון הוא סמלי בעיקרו, חלק מהקלאנים משתמשים באב קדמון סמבולי. במקרים בהם האב הקדמון הוא לא בן אנוש, הוא מכונה טוטם.

בשבט המבוסס על קלאן לזקנים יש תפקיד מרכזי בפתרון סכסוכים ומחלוקות, מתוקף ניסיונם והבנתם בפולחן האבות הקדמונים, העומד במרכז קיומו הרוחני של הקלאן.

==שבט המתבסס על מבנה ליניאג'==
ליניאג' היא קבוצת אנשים המקושרת על בסיס שארות, אשר מתייחסת לאב קדמון משותף. בליניאג' ידוע מה מיקומו של כל אינדיבידואל במערכת החברתית, וכיצד כל אחד מחברי הליניאג' מקושר לאב הקדמון. הליניאג' מסודר על פי עץ החיים המשפחתי. כאשר משפחה הופכת לגדולה יתר על המידה, היא מתפצלת מהליניאג' והופכת להיות ליניאג' עצמאי. המערכת הליניאג'ית, אם כן, נמצאת כל הזמן בתהליך של צמיחה והתפצלות. כך אנו מוצאים שמספר ליניאג'ים קטנים קשורים יחדיו לליניאג' גדול יותר, שקשור אף הוא עם מספר ליניאג'ים לליניאג' גדול עוד יותר. כך עד רמת הקלאן.

==קלאן כמונח במשחקי מחשב==
שחקני משחקי מחשב המשחקים יחד במשחקי רשת מרובי משתתפים, מתאגדים לקבוצות הקרויות קלאן. קלאנים משחקים ביחד לפנאי או משתתפים כקבוצה בטורנירים.

הקלאן מורכב מ'לידר' (אנגלית: leader), שהוא מנהיג הקלאן, שמארגן משחקים ומגייס חברים חדשים, משחקנים ("גיימרים") חברים נוספים באותו משחק, ולעיתים גם מאיש טכני ומנהל אחראי (מנג'ר).

חברי הקלאן לרוב משחקים ביותר במשחק אחד ביחד בזמן נתון. קיימים אתרי אינטרנט ופורומים בהן מתכנסים קבוצות של קלאנים שונים לקהילה אחת שתחתה מאורגנים טורנירים תחרותיים בין הקבוצות במשחקי הרשת השונים.

==ראו גם==
*באנד
*משטר צ'יף
*מדינה
*חברה
*משפחה
*חמולה

==קישורים חיצוניים==

* 
* 
* 

קטגוריה:אנתרופולוגיה
קטגוריה:שארות ומוצא
קטגוריה:אתנולוגיה
ספקטרומטר אופטי

עקרון פעולה של ספקטרוסקופים שונים. [[מונוכרומטור מבוסס סריג (למעלה), ספקטרומטר מבוסס מנסרה (באמצע), ומהלך קרני האור בספקטרומטר מבוסס סיב אופטי.]]
דוגמה לספקטרוסקופ פשוט. בתמונה העליונה מוצג צילום על של המערכת: מקור אור, חריר המאפשר מעבר של פס אור דק ומנסרה. מוצג ספקטרום רציף של נורת להט (תמונה אמצעית) וספקטרום פליטה בדיד של גז הכספית בנורת פלואורסצנט
 ספקטרומטר אופטי הוא מכשיר מדידה אופטי לצפייה בספקטרום קרינה של גופים. ספקטרוסקופיה אופטית משמשת לזיהוי של יסודות ומולקולות, הן בתרכובות כימיות במעבדה והן בחלל החיצון. בין ההישגים הבולטים של הספקטרוסקופיה נמנים מדידת ספקטרום אטום המימן שהביאה לפריצות דרך משמעותיות בתורת הקוונטים (כגון בניית מודל האטום של בוהר) וגילוי יסודות חדשים, ביניהם ההליום. 

תחומים שונים בספקטרום משמשים בכיווני מחקר שונים: הספקטרום הנראה משמש בעיקר לחקר מעברי אלקטרונים ברמה האטומית, ספקטרוסקופיה בתת-אדום משמשת למדידת רוטציות וויברציות מולקולריות. נוסף על ספקטרומטר אופטי קיימים גם סוגים שונים של ספקטרומטרי מסות.

== דרך פעולת הספקטרומטר ==
ישנם ספקטרומטרים בתצורות שונות רבות, המשותף לכולם הוא שבירת האור לרכיביו, כלומר הפיכת אור לקשת צבעים. מרבית הספקטרומטרים מבוססים על שימוש במנסרה, סריג או סיב אופטי.
בספקטרומטר מבוסס מנסרה מקדם השבירה של אור הנכנס לזכוכית תלוי באורך הגל, קרני אור הנכנסות למנסרה נשברות לצבעים המרכיבים אותן בכיוונים שונים. התופעה זהה לקשת בענן, הנוצרת ממעבר האור בטיפות מים באוויר.
בספקטרומטר מבוסס סריג אור המוחזר על ידי סריג יוצר תבנית התאבכות על המסך, ומיקומן של נקודות האור תלוי באורך הגל. צידו האחורי של תקליטור מהווה סריג מבחינה זו.

שתי השיטות הבסיסיות לשימוש בספקטרוסקופ הן למדידת ספקטרום הפליטה או הבליעה של חומרים שונים.
* ספקטרום פליטה - גז המחומם לטמפרטורה גבוהה פולט אור. ספקטרום האור הנפלט מורכב מסדרה של קווים בדידים המייצגים את קווי הפליטה של החומר המאיר.
* ספקטרום בליעה - בשיטה זאת אור לבן המכיל רצף של תדרים עובר דרך חומר. הספקטרום שנוצר מכיל קווים שחורים המייצגים את התדרים שבהם החומר מסוגל לבלוע אור.

== היסטוריה ==
בתקופתו של ניוטון היה נהוג להניח שספקטרום השמש הוא ספקטרום רציף כלומר, האור שפולטת השמש מכיל בתוכו את כל צבעי האור. ב-1814 גילה המדען הגרמני יוזף פראונהופר את הימצאותם של "פסים שחורים" בספקטרום הפליטה של השמש. את התופעה הסביר המדען הגרמני גוסטב קירכהוף. תגליתו הייתה כי כל יסוד במצב צבירה גזי בולע גלי אור באורך גל זהה לאלה שהוא פולט.

ב-1800 ויליאם הרשל הציג בפני החברה המלכותית בלונדון ניסוי בו שם מדחום מעבר לצבע האדום שנוצר על ידי מנסרה, טמפרטורת המדחום עלתה וכך נתגלתה הקרינה התת-אדומה.

==תגליות חשובות בספקטרוסקופיה==
* צפייה בקווי הפליטה של מימן והתאמתם לתאוריה לפי מכניקת הקוונטים.
* גילוי היסוד הליום בספקטרום הבליעה של השמש.
* גילויו של חוק האבל וגילוי כוכבי לכת חוץ-שמשיים על ידי שימוש באפקט דופלר.
* גילוי הקרינה התת-אדומה על ידי שימוש במנסרה.

==ראו גם==
* ספקטרוסקופיה
* אנליזה ספקטרוגרפית
* החזרת אור
* שבירת אור

== קישורים חיצוניים ==

* [http://www.snunit.k12.il/heb_journals/mada/263138.html ספקטרופיה מתוך: מדע -עתון מדעי לכל]
* 

קטגוריה:ערכים שבהם תבנית בריטניקה אינה מתאימה
קטגוריה:מכשירי מדידה
קטגוריה:ספקטרוסקופיה
ויקטוריה דה לוס אנחלס

ויקטוריה דה לוס אנחלס או ויקטוריה דלס אנז'לס (בספרדית: Victoria de los Ángeles; בקטלאנית: Victòria dels Àngels; 1 בנובמבר 1923 - 15 בינואר 2005) הייתה זמרת סופרן קטלאנית מפורסמת, שהקריירה שלה החלה בשנות ה-40' המוקדמות ונמשכה עד אמצע שנות ה-70. בתחילה הייתה זמרת אופרה אך נטתה יותר ויותר לכיוון לידר בשנותיה המאוחרות, בעיקר שירים בספרדית ובצרפתית. 
== ביוגרפיה ==
דה לוס אנחלס נולדה כ-Victoria de los Ángeles López García למשפחה ענייה בברצלונה. אביה, Bernardo López Gómez, יליד אנדלוסיה שימש כשרת באוניברסיטת ברצלונה ואמה, Victoria García, הייתה ילידת קסטיליה ולאון.

למדה בקונסרבטוריון של ברצלונה וסיימה את לימודיה תוך שלוש שנים בסך הכל, בשנת 1941, כשהייתה בת 18. אותה שנה הופיע לראשונה באופרה בתפקיד מימי ב-Liceu, הוא תיאטרון האופרה של ברצלונה, אולם אחר כך שבה ללימודי המוזיקה.

בשנת 1945 חזרה לוס אנחלס לתיאטרון ליסאו לביצוע הבכורה המקצועי שלה בתפקיד הרוזנת בנישואי פיגארו בברצלונה. אחרי שזכתה בפרס ראשון בתחרות הבינלאומית בז'נבה בשנת 1947, שרה ב"החיים הקצרים" של פאיה עם תזמורת BBC בלונדון, בשנת 1948. 

בשנת 1949 הופיעה לראשונה באופרה של פריז בתפקיד מרגריט ב"פאוסט" של גונו. בשנת 1950 הופיעה בפעם הראשונה בפסטיבל זלצבורג ובבית האופרה המלכותית, קובנט גארדן בתפקיד מימי ב"לה בוהם" של פוצ'יני, ושם המשיכה להופיע בקביעות עד 1961. כמו כן שרה בלה סקאלה מ-1950 עד 1956.

באוקטובר 1950 הופיעה דה לוס אנחלס הופעה ראשונה ביבשת אמריקה, ברסיטל בקרנגי הול. בחודש מרץ שאחריו שרה בפעם הראשונה במטרופוליטן אופרה בניו יורק בתפקיד מרגריט ושרה עם הלהקה עד 1961. בין 1952 ו-1980 היו לה הופעות חוזרות ומוערכות מאוד בתיאטרו קולון של בואנוס איירס. בשנת 1957 שרה באופרה של וינה.

אחרי הופעתה הראשונה בפסטיבל ביירוית בתפקיד אליזבת ב"טאנהויזר" של וגנר, בשנת 1961, דה לוס אנחלס הקדישה את זמנה בראש ובראשונה לקריירה קונצרטנטית. עם זאת, המשיכה מזמן לזמן להופיע באחד מתפקידיה האהובים, כרמן, במשך עשרים השנים הבאות. 

אף כי כרמן נמצאה במנעד נוח לשירתה (ייתכן שהייתה מצו-סופרן מטבעה), בכל זאת שרה את תפקידי הסופרן הגדולים. יחד עם מונסראט קאבאייה, הייתה נאמנה תמיד לשירת הבל-קאנטו. דה לוס אנחלס הופיעה בקביעות ברסיטלים של זמרה עם הזמרים אליזבט שוורצקופף ודיטריך פישר-דיסקאו והפסנתרנים ג'רלד מור וג'פרי פארסונס.

בין תפקידיה האופראיים המוכרים ביותר היו דונה אנה בדון ג'ובאני ורוזינה ב"נישואי פיגרו" של מוצרט, מאנון ב" מנון " של מאסנה ב"פליאס ומליסנד" של דביסי.

ויקטוריה דה לוס אנחלס מתה בשנת 2005 בברצלונה, בגיל 81. הקרובים אליה אמרו, שקולה שמר על יופיו עד הסוף.

דה לוס אנחלס נישאה לאנריקה מאגריניה בשנת 1948 וילדה שני בנים, שאחד מהם האריך ימים אחריה.

==קישורים חיצוניים==

* 
* 

קטגוריה:זמרי סופרן
קטגוריה:זמרות במוזיקה הקלאסית
קטגוריה:זמרות אופרה
קטגוריה:מוזיקאים קטלאנים
קטגוריה:זמרות ספרדיות
קטגוריה:זוכי פרס נסיך אסטוריאס לאמנויות
קטגוריה:ילידות 1923
קטגוריה:נפטרות ב-2005
קטגוריה:נפטרים ב-2005
קטגוריה:זמרות סופרן
למה (מתמטיקה)

לֶמַּה (באנגלית: Lemma; מיוונית: λημμα) היא משפט מתמטי המשמש כלי-עזר להוכחת משפטים אחרים. נקראת לפעמים גם משפט עזר. 

מלבד העובדה שהיא מסייעת בהוכחת משפט אחר, ההבחנה בין "לֶמה" לבין "משפט" היא בעיקר ערכית – הלֶמה עשויה להימצא בצילו של המשפט אשר בהוכחתו סייעה. עם זאת הוכחת הלֶמה עשויה לפתור את מרבית הדרך להוכחת משפט המטרה או אף לפתוח צוהר רחב יותר ממנו בגלל מאפיינים ונושאים שונים שהועלו בזמן הוכחתה. לכן בין הלמות קיימות גם תוצאות חשובות רבות: הלמה של צורן, הלמה של בזו, הלמה של פאטו, הלמה של נקאימה ועוד. 

מהעת העתיקה מוכרות הלמה של אוקלידס וספר הלמות של ארכימדס.

==אטימולוגיה==

המילה היוונית "למה" ("λημμα") פירושה: "כל דבר המתקבל. כגון מתנה, רווח או שוחד".

==קישורים חיצוניים==
* 

== הערות שוליים ==

*
קטגוריה:משפטים מתמטיים
קטגוריה:הוכחה
המעבדה של דקסטר

המעבדה של דקסטר (באנגלית: Dexter's Laboratory) היא סדרת טלוויזיה מונפשת קומית אמריקאית בת 79 פרקים שנוצרה על ידי גנאדי טרטקובסקי. עלילת הסדרה מספרת על דקסטר, ילד חנון גאון המחזיק בביתו מעבדה סודית שנאלץ להתמודד עם הטרדותיה של אחותו, היודעת על קיומה של המעבדה. הסדרה הופקה לערוץ Cartoon Network על ידי האנה-ברברה בין השנים 1996 ו-1999 ו-2001 עד 2003. 

בישראל שודרה בערוץ Cartoon Network, בערוץ הילדים (במהלך רצועת השידור טלמאניה), וב-yesVOD Kids. הסדרה לא דובבה לעברית, מלבד הפרק "דקסטר, תגרד!" (באנגלית: Chicken Scratch) ששודר בבתי הקולנוע יחד עם עליית הסרט "בנות הפאוור פאף: הסרט" לאקרנים.

==תקציר העלילה==
עלילתה החוזרת של הסדרה עוסקת בדקסטר, גאון בן שמונה שרוקח ניסיונות והמצאות במעבדה הסודית שבביתו, כשאחותו הגדולה, דידי, ואחר כך גם ילד אחר, מנדארק, מחבלים בניסויו (הם למעשה היחידים מלבדו שיודעים על קיום המעבדה). פרק סיום בשם "אגו טריפ" שודר בשנת 1999, אך אף שנועד לחתום את הסדרה נוספו לה עונה שלישית ורביעית שטרטקובסקי לא היה מעורב ביצירתן, ולא זכו להצלחה רבה בניגוד לקודמות.

==הדמויות הראשיות==
* דקסטר – גיבור הסדרה, ילד חנון גאון בן שמונה בעל מעבדה סודית. מדען צעיר ומטורף, בעל מבטא גרמני, העוסק גם בהצלת העולם בשעות הפנאי. נבון בצורה יוצאת דופן אך אינו בנוי ולו במעט לפעילות גופנית וחסר מזל.
* דידי – אחותו הגדולה של דקסטר. דמותה של דידי מוצגת כקלת דעת, אופטימית וחובבת בלט. דידי יודעת על המעבדה הסודית של דקסטר ונוטה מזה שנים רבות לחבל בניסוייו של אחיה. בשל כך הניסויים יוצאים משליטה ומסבכים את שניהם, יחד או לחוד.
* אמא – אימו חובבת הסדר והניקיון של דקסטר. היא אינה יודעת על דבר קיומה של המעבדה אך לפעמים היא עדה למראה החיצוני של דקסטר שמשתנה בעקבות ניסויים אותם הוא עורך על עצמו. באחד הפרקים נחטפת על ידי מנדארק ונכלאת במעבדתו, כאשר זה מחופש אליה ומנסה לזכות באמונו של דקסטר כדי להיכנס למעבדתו הסודית. עוטה כפפות מטבח בגלל היותה מיזופובית, כשאת הכפפות עצמן קיבלה מאביו של דקסטר ביום שבו הן הכירו. 
* אבא – אביו של דקסטר. מכור לפעילויות פנאי. הוא היה בעברו נער די מוזנח כשהוא הכיר את אימו של דקסטר. 
* קוף - קוף מחמד החי ומשמש כחיית המעבדה של דקסטר. ניסוייו של האחרון הפכו את הקוף לגיבור-על המציל את העולם, כשדקסטר אינו יודע על כך.
* מנדארק – ילד גאון ואויבו המושבע של דקסטר. אחותו נקראת אולגה אסטרונומונוב ומכונה "להלהואוה". בכל פעם רוקם מנדארק מזימה חדשה כדי לשבש את ניסוייו של דקסטר ובאחד הפרקים אף מתחזה לאמו של דקסטר (שבאותה עת כלואה במעבדה של מנדארק) כדי להיכנס למעבדה הסודית. בעונה 3 מתגלה כי הוריו של מנדארק הם היפים טבעוניים, וכשהוא נולד, הם העניקו לו את השם "סוזן", והוא שונא אותם על כך. (פרטי עלילה אלו נראים כסתירה לשתי העונות הקודמות בהן נרמז כי הוא ממוצא רוסי)

== קישורים חיצוניים ==

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות ספין-אוף אמריקאיות
קטגוריה:ערוץ הילדים: תוכניות רכש
קטגוריה:קומדיות מצבים מונפשות
קטגוריה:האנה ברברה - סדרות ודמויות
זינא רבינוביץ'

זינא (זינה) רבינוביץ (1895 בנדרי, בסרביה - 1965 תל אביב) הייתה סופרת יידיש, תיירת תרבות, עיתונאית, כתבה גם בעברית.

==ביוגרפיה==

זינא רבינוביץ' התחנכה בבנדרי, וסיימה בה את לימודיה בגימנסיה היהודית. בנעוריה נתפסה לציונות, ועלתה לראשונה ארצה בשנת 1913. לאחר שנה בארץ היא שבה לבית הוריה, ובשנת 1917 יצאה למוסקבה ולמדה באוניברסיטת מוסקבה. בסוף 1919 עלתה ארצה בפעם השנייה באוניה "רוסלאן".

זינא רבינוביץ' הייתה מעין תיירת תרבותית והרבתה בנסיעות בעולם היהודי. מאמצע שנות העשרים ובמשך קרוב ל-40 שנה, נדדה בין הקהילות היהודיות באסיה, אירופה, צפון אמריקה ודרום אמריקה. היא כתבה על מחוזות רחוקים ועל חיי היהודים בהם, ואספה חומרים לספריה המאוחרים. היא פעלה באותן שנים רחוקות, של טרם היות המדינה, כמעין סופרת-שגרירה. ובכל אתר שהגיעה אליו ביקשה ובלשה אחרי שורשים יהודיים. כתבותיה, סיפוריה, ומאמריה נדפסו בירחון "השילוח", ובדו שבועון לילדים "שתילים", שיצא לאור במוסקבה. היא כתבה עברית ויידיש, ודבריה נדפסו בעיתוני ילדים ונוער בעולם היהודי.

בשנת 1961 השתקעה זינא רבינוביץ' חסרת המנוח בתל אביב. ועד פטירתה עסקה בכינוס סיפוריה והוצאתם לאור. ספריה, עברית ויידיש, נדפסו בניו יורק, בואנוס איירס, מקסיקו ותל אביב.

== ספריה ==
*אויפן וועג צו פרייהייט, א ראמאן פון דעם לעבן אין ארץ ישראל, בואנוס איירס, 1950. יצא גם בעברית, בשם בדרך לחירות, על חיי יישוב חדש בארץ ישראל, תל אביב, 1962
*באהבתם נתגלו, סיפור ילדי השואה, ילדי השואה הפותחים בחיים חדשים בארץ ישראל, תל אביב, מסדה, 1963
*מעשה במקל, הציורים מאת אורי שולביץ, לילדים, על מקל המביא מזל ליהודי שעולה לירושלים, ניו יורק, 1960
*א מעשה מיט א שטעקעלע, מעשה במקל, ביידיש, מקסיקו, 1958
*דער ליבער יום-טוב, החג האהוב, ניו יורק, 1960
*דער זייגער רופט, השעון קורא, מקסיקו, 1958
*אורי פון רמת הכובש, אורי מרמת הכובש, לנוער ולילדים, על חייו של ילד בקיבוץ צעיר בשנות השלושים. בואנוס איירס, 1950
וכן תרגמה את הספר על גדות נהר מוסקבה, רומן מחיי יהודי רוסיה הסובייטית, מאת מירלה בלאנק, ניומן, תל אביב, 1964

==קישורים חיצוניים==
* 

==הערות שוליים==

קטגוריה:סופרים כותבי יידיש
קטגוריה:סופרות כותבות עברית
קטגוריה:סופרים כותבי עברית
קטגוריה:ישראליות שנולדו ב-1895
קטגוריה:ישראלים שנולדו ב-1895
קטגוריה:ישראליות שנפטרו ב-1965
קטגוריה:ישראלים שנפטרו ב-1965
דלריי ביץ'

העיר דלריי ביץ (באנגלית: Delray Beach) נמצאת במחוז פאלם ביץ', פלורידה, ארצות הברית. לפי אומדן משנת 2004 חיים בעיר 64,150 תושבים.

== היסטוריה ==
===השנים הראשונות===

התיישבות באזור הייתה כבר בשנת 1876 כשהגוף להצלת חיים של ארצות הברית הקים בחוף בית עמיד בפני הוריקנים, המיועד לעוברים ושבים ולימאים השבים מהים עקב סערות. הבית נקרא "בית הצלת חיים של אזור מטעי התפוזים". יישוב קבוע במקום החל בערך ב-1890 כשאפרו-אמריקאים הגרו למקום וקנו חלקות אדמה לחקלאות. ב-1894 האוכלוסייה גדלה מספיק, והוקם בית הספר הראשון באזור.

בשנת 1894 ויליאם לינטון, מנהל משרד דואר ממישיגן קנה רצועת אדמה מערבית ל"בית ההצלה" ומכר חלקות, מתוך כוונה להקים במקום יישוב חקלאי, ובתחילה נקרא המקום לינטון, על שמו. ב-1890 הנרי פלאגר הרחיב את מסילת הרכבת שבנה מווסט פאלם ביץ' דרומה למיאמי, עם תחנה בלינטון.

מתיישבי לינטון ראו הצלחה בגידול ירקות חורף, אותם מכרו בשווקים בצפון. חורף קר במיוחד בשנת 1898 הווה מכשול ראשון וקשה בדרכם, ורבים מהמתיישבים עזבו, ובהם ויליאם לינטון. מרצון "לפתוח דף חדש" ולשנות את מזלם לטובה החליטו המתיישבים בשנת 1901 לשנות את שם המקום לדלריי, כשם פרבר בדטרויט, מישיגן.

ב-1910 נמנו 250 תושבים בדלריי. ב-1911 קיבלה דלריי מעמד של עיר במדינת פלורידה. באותה שנה נשתלו לראשונה מטעי עגבניות ואננס. גידול אננס נהיה ליבול הראשי של המושבה והאזור, וכיום זה משתקף משמה של השכונה הסמוכה לדאונטאון דלריי ביץ', שכונת "מטעי האננס". בשנת 1920 נפקדו בעיר 1051 תושבים.

בשנות ה-20 חלה ירידה משמעותית בכמות המים באדמת דלריי, זאת עקב התאיידות אגם האוורגליידס הנמצא מערבית לדלריי, והקשתה את תנאי גידול האננס. בנוסף גדלה התחרות בשוקי ארצות הברית, כשאננס הגיע מקובה עם הרחבת מסילת הברזל לאורך חופי פלורידה דרומה לקי וסט.

שגשוג בא לדלריי עם תחילת בועת הנדל"ן של פלורידה בראשית שנות ה-20. נתח חשוב מהכלכלה המקומית החל להתבסס על תיירות ועסקאות נדל"ן. דלריי הנפיקה איגרות חוב כדי לגייס כספים לבנית תשתית מים וביוב, ולסלילת כבישים ומדרכות. בתקופה זו נבנו מלונות בדלריי, שהייתה העיר הגדולה ביותר בין וסט פאלם ביץ' ופורט לודרדייל. התמוטטות בועת הנדל"ן בשנת 1926 הותירה את קופת העיר חייבת למחזיקי איגרות חוב, ללא יכולת לפורען. בנוסף ירדו ההכנסות ממסי נדל"ן וארנונה.

עם חפירת תעלת החוף המזרחי, האינטרקוסטל, נותקה דלריי מהאוקיינוס האטלנטי. ב-1923 הוכרז השטח שבין התעלה לאוקיינוס כעיר "דלריי ביץ'", ב-1927 התמזגו "דלריי" ו"דלריי ביץ'" תחת השם דלריי ביץ.

עיר תאומה לנהריה.

==קישורים חיצוניים==

* 
* 

קטגוריה:פלורידה: ערים
קטגוריה:ארצות הברית: ערי חוף
קטגוריה:יישובים שהוקמו ב-1884
עמיקו וחבריו

עמיקו וחבריו (בספרדית: Cantinflas y Sus Amigos) היא סדרת אנימציה מקסיקנית בת 52 פרקים שהופקה לטלוויזיה בין השנים 1982 -1984. הסדרה שודרה בישראל בטלוויזיה החינוכית בין השנים 1989 – 1990.

הסדרה מתמקדת בעמיקו, מקסיקני צעיר, ובהרפתקאותיו החינוכיות בזמן ובחלל.
דמותו של עמיקו בוססה על דמותו של השחקן והקומיקאי המקסיקני קנטינפלס.

הסדרה אשר נעשתה במקור על ידי חברת הפקות במקסיקו נרכשה מחדש על ידי האנה-ברברה בשנות השמונים, דובבה לאנגלית והופצה מחדש בעולם.

השם עמיקו שניתן בעברית לגיבור הסדרה נבחר כיוון שהוא מזכיר במצלול שלו את המילה "Amigo", שפירושה בספרדית "חבר" ומופיעה בשם המקורי של הסדרה. כמו כן, העתיקו בגרסה העברית את מקום מגוריו לישראל. 

== קישורים חיצוניים ==

קטגוריה:סדרות הנפשה אמריקאיות
קטגוריה:הטלוויזיה החינוכית הישראלית - תוכניות רכש
קטגוריה:אולפני CBS: תוכניות וסדרות
יוני חן

יוני חן (נולד בשם יונתן חנונו; 10 באוגוסט 1953 – 27 ביוני 1995) היה שחקן, במאי, בובנאי ומדבב ישראלי.

== ביוגרפיה ==
חן נולד ב-1953 בישראל למשפחה יוצאת חלב. עד גיל שבע חי עם משפחתו חמש שנים בקובה.

חן בוגר בית הספר לאמנויות תלמה ילין בגבעתיים. בצה"ל שירת בלהקת גייסות השריון. לאחר מכן למד בחוג לאמנות התיאטרון באוניברסיטת תל אביב.

שיחק בתיאטרון המרתף, בקבוצת התיאטרון של המרכז התיאטרוני בנווה צדק, בתיאטרון אורנה פורת לילדים ולנוער, בתיאטרון הקאמרי ועוד.

השתתף בסרטים "הלהקה" (1978), "דיזנגוף 99" (1979) ו"חמש חמש" (1980), ובתוכנית "פרפר נחמד", בה דיבב את בץ בשנים 1982–1993.

חן הקים את אולפן הדיבוב "אולפנטו" ב-1991 במרתף בצפון רחוב בן-יהודה בתל אביב. לאחר מותו רכשו אולפני אלרום את אולפן הדיבוב שהקים.

חן היה שותף, בין השאר, בדיבוב התוכניות "נילס הולגרסון" (מולי, גורגו וגוסטב), "הקוסם מארץ עוץ" (איש הפח), "הנעלולים" (נעליז ונעל חרש), "הדרדסים" (רגזני, גנדרני, זללני, ישנוני, חלמני ופה גדול), "הדוד טוביה הטוב" (כל הדמויות), "קיסמון הקוסם", "בארץ הקטקטים", "קיד וידאו" (קיד), "דן-דין השופט" (בינו), "עמיקו וחבריו", "כח וידאו", "ממלכת כיעורוניה" (גרנלון), "נחשון", "לוני טונס" (אלמר פאד, סילבסטר החתול וטאז השד הטסמני), "תיאודור החמור", "איפה אפי?" ו"באטמן", והסרטים "מסיכת התעתועים" ו"הרוח בערבי הנחל".

== מותו ==
יוני חן נפטר ב-27 ביוני 1995 ממחלת האיידס. הותיר אחריו את בן זוגו, ארי.

חן נחשב לנפטר ממחלת האיידס הראשון מהקהילה הגאה בארץ, וכפי שהעידה על כך השחקנית אפי בן ישראל שהופיעה לצדו בתוכנית "פרפר נחמד" בריאיון משנת 2012: "חן היה טראומה כי זה היה ממקרי האיידס הראשונים בברנז'ה".

==קישורים חיצוניים==

* 
* [https://web.archive.org/web/20170928150244/http://habima.millenium.org.il/show_item.asp?itemId=4074&levelId=64383&itemType=0&template=12 יוני חן], באתר הבימה
* [http://oldtv.co.il/forum/viewtopic.php?f=7&t=2609 אורנה לביא פלינט מספרת על יוני חן]
* [https://www.youtube.com/watch?v=UOvQXSdGg2o 4 יוני חן], בתוכנית הילדים "פרפר נחמד"

קטגוריה:בוגרי תלמה ילין
קטגוריה:בוגרי אוניברסיטת תל אביב: החוג לתיאטרון
קטגוריה:חברי להקת גייסות השריון
קטגוריה:שחקני תיאטרון ישראלים
קטגוריה:שחקני קולנוע וטלוויזיה ישראלים
קטגוריה:מדבבים ישראלים
קטגוריה:בובנאים ישראלים
קטגוריה:שחקנים להט"בים ישראלים
קטגוריה:פרפר נחמד: בובנאים
קטגוריה:ישראלים שנולדו ב-1953
קטגוריה:ישראלים שנפטרו מאיידס
קטגוריה:ישראלים שנפטרו ב-1995
קטגוריה:במאי דיבוב
סילביין סילביין

סילביין סילביין (באנגלית: Sylvain Sylvain; 1949 – 13 בינואר 2021) היה גיטריסט וחבר בלהקת הפאנק "ניו יורק דולס".

סילביין, במקור סילביין מזרחי, נולד בקהיר למשפחה יהודית. בילדותו היגרה משפחתו לניו יורק שם גדל. סילביין זכה לפרסום עולמי כחבר להקת ניו יורק דולס, בה ניגן עד לפירוק הלהקה בשנת 1977.

נפטר מסרטן ב-13 בינואר 2021.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:באפלו: אישים
קטגוריה:ניו יורק: אישים
קטגוריה:גיטריסטים אמריקאים
קטגוריה:אמריקאים שנפטרו מסרטן
קטגוריה:אמריקאים שנולדו ב-1949
קטגוריה:אמריקאים שנפטרו ב-2021
אנליזה ספקטרוגרפית

בספקטרוסקופיה, אנליזה ספקטרוגרפית (נקראת גם ספקטרומטריה) היא שיטה לקביעת יסודות כימיים על ידי השוואה בין ספקטרום המתקבל בהשפעת קרני X, אינפרה אדום ועוד שלל אמצעים, לבין ספקטרום ידוע מראש של יסודות.

==ראו גם==
* ספקטרומטר אופטי

קטגוריה:ספקטרוסקופיה

de:Spektralfotometer
הזבובים

הזבובים היא להקת רוק שיתופית ועצמאית של מוזיקאים, הלהקה הוקמה על ידי אורן קפלן (גוגול בורדלו), מאור כהן ודן תורן בסוף שנת 1996 ואליהם הצטרפו יובל שפריר, פיטר רוט, אורי תכלת, עמית לירון וג׳נגו.
הזבובים הוציאו אלבום אולפן אחד בשנת 1998 בשם 'בזזז...' באלבום השתתפו גם יובל קיינר, נושי פז ורע מוכיח. האלבום הוקלט על ידי עמי שלו מהמונוטוניקס ועובד בלונדון על ידי רונן טל.
'הזבובים' הקליטו גרסת כיסוי ל'למה לא אמרת לי', של אריק לביא, שהיה גם השיר הראשון שהוקלט במסגרת הפרויקט 'עבודה עברית'. השירים 'זרזירים', 'רוק הזבובים', 'That’s Not Carol' ו'את' הפכו ללהיטים והאלבום לווה בסיבוב הופעות מצליח שבמסגרתו הצטרף אל ההרכב ג'נגו שגם הקליט עם הזבובים שתי גרסאות כיסוי נוספות, "רדיו חזק" של להקת תיסלם ו"אמסטרדם" של להקת נוער שוליים (שהוקלט עבור ערוץ הספורט לקראת שידור גמר ליגת האלופות באותה שנה שנערך באמסטרדם). שני השירים הפכו ללהיטים ונכללו במיני-אלבום בשם "רדיו חזק", יחד עם שני שירים נוספים בהופעה.
המיני-אלבום לווה בסיבוב הופעות מצליח, בהרכב שכלל את מאור כהן, דן תורן, ג׳נגו, יובל שפריר, אורי תכלת ופיטר רוט שחזר משהות בניו יורק עם מוניקה סקס. סיבוב ההופעות נמשך כשנה ובשיאו חיממו 'הזבובים' את כוורת בהופעתם בפארק הירקון ב-1999.

==דיסקוגרפיה==
*בזזז... (1998)
*רדיו חזק (מיני-אלבום, 1998)

==קישורים חיצוניים==

* 

קטגוריה:להקות רוק ישראליות
קטגוריה:סופרגרופ
קטגוריה:להקות שהוקמו בשנת 1997
בזזז...

בזזז... הוא אלבומה היחיד של הסופרגרופ הישראלית "הזבובים", אשר יצא בשנת 1998 לאחר כשלוש שנים של הקלטות על ידי חברת התקליטים BNE בהפקת ניצן זעירא.

האלבום מושפע מבחינה מוזיקלית מסגנונות רוק מתקופות שונות. דן תורן ומאור כהן חולקים בו את עמדת הסולן הראשי, כאשר אורן קפלן מבצע גם הוא שני שירים ("Kalifornia" ו-"Televized Rainbow"). "הסיבה היא ש..." הוא גרסת כיסוי מתורגמת לעברית לשיר של להקת הבירדס.

השירים "That's Not) Carol)", "זרזירים" ו"רוק הזבובים" יצאו כסינגלים והפכו ללהיטים ברדיו.

==רשימת השירים==
#מבוא (מילים: דן תורן, מאור כהן, לחן: אורן קפלן, דן תורן, יובל שפריר, מאור כהן, מספר: אבי אוריה)
#בזזז... (לחן: אורן קפלן, מאור כהן)
#Kalifornia (מילים ולחן: אורן קפלן)
#עיניים עצומות (מילים ולחן: דן תורן, מאור כהן)
# (מילים: מאור כהן, לחן: אורן קפלן, מאור כהן)
#זכרי (מילים: דן תורן, לחן: מאור כהן)
#For The Sun (מילים ולחן: הזבובים)
#זרזירים (מילים: אורן קפלן, דן תורן, ניל יאנג, שרון קנטור, לחן: אורן קפלן)
#רוק הזבובים (מילים: דן תורן, מאור כהן, עמית לירון, לחן: אורן קפלן, מאור כהן)
#לגעת ברוח (מילים ולחן: דן תורן)
#הסיבה היא ש... (מילים ולחן: ג'ין קלארק, תרגום חופשי: הזבובים)
#את (מילים ולחן: מאור כהן)
#Sur La Plage (מילים: עממי צרפתי, לחן: אורן קפלן)
#Televized Rainbow (מילים: אורן קפלן, שרון קנטור, לחן: אורן קפלן)

==קישורים חיצוניים==

קטגוריה:אלבומי בכורה מ-1998
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומים שהופקו על ידי ניצן זעירא
מפרק

מִפְרָק (TA: Junctura) הוא אזור בגוף שאליו מתחברות שתי עצמות או יותר. המפרקים מאפשרים בדרך כלל תנועה של אברי גוף המכילים עצמות. מפרקים בנויים בצורה המאפשרת עמידה במאמצים מכניים ובו בזמן מאפשרת תנועה.

בגוף האדם יש 360 מפרקים. סוג המפרק וצורתו קובעים את אפשרויות התנועה בין העצמות.

==סוגי מפרקים==
ניתן לסווג מפרקים על פי שני מאפיינים: מבנה ותפקוד. לרוב נהוג להתייחס בראש ובראשונה לסיווג המבני.
=== סיווג מבני ===

מפרק סינוביאלי (מבחינה תפקודית מסווג כמפרק נע חופשי)
*מפרקים פיברוטים (Junctura fibrosa) – העצמות מחוברות על ידי קולגן. תפרי הגולגולת (Suturae cranii) והחיבור הטריזי (Gomphosis) של השיניים ללסתות הם מפרקים פיברוטים. סוג נוסף של מפרק פיברוטי מכונה חיבור רצועי (Syndesmosis), לדוגמה מפרק השוקה והשוקית התחתון.

*מפרקים סחוסיים (Junctura cartilaginea) – העצמות מחוברות על ידי סחוס. מפרקים סחוסיים לדוגמה: מאחה עצמות החיק (Symphysis pubica), המפרקים בין הצלעות לעצם החזה וסחוס הגדילה (Lamina epiphysialis, לוח קצה העצם) המסווג כחיבור סחוסי (Synchondrosis).

*מפרקים סינוביאלים (Junctura synovialis; Articulatio; Diarthrosis) – בין העצמות ישנו חלל המכיל נוזל סינוביאלי, את המפרק עוטפת רקמה (קרום) סינוביאלית, הנקראת "קופסית המפרק" (Capsula articularis), המפרישה את הנוזל. החלל בין העצמות מאפשר תנועה חופשית במפרק ולכן מפרקים סינוביאלים מכונים לחלופין גם בשם מפרקים נעים חופשי (ראו סיווג תפקודי).

=== סיווג תפקודי ===
מפרק נע חלקית. דיאגרמה של מאחה (מבחינה מבנית, מאחה מסווג כמפרק סחוסי).
*מפרק צמוד (Synarthrosis) – מפרק צמוד מאפשר תנועה מינימלית או לא מאפשר כל תנועה. מפרקים צמודים מסווגים בשנית לפי הרכבם: חיבור רצועי, חיבור סחוסי (ראו לעיל) וחיבור גרמי (Junctura ossea; Synostosis). חיבור גרמי מתאר איחוי של עצמות למבנה גרמי העומד בפני עצמו. דוגמה לחיבורים גרמיים מציגה עצם העצה שהיא תוצאה של איחוי מספר חוליות.

*מפרק נע חלקית (Amphiarthrosis) – מפרק נע חלקית מאפשר תנועה מעטה. מפרקים נעים חלקית הם מסוג מאחה (Symphysis) או חיבור רצועי.

*מפרק נע חופשי (Diarthrosis) – למפרק נע חופשי יכולת תנועה רבה ומגוונת (לעיתים במספר מישורי תנועה). כל המפרקים הנעים חופשי הם מפרקים סינוביאלים (ראו לעיל).

==ראו גם==
* מחלות מפרקים (קטגוריה)
* מחלות עמוד שדרה (קטגוריה)
* קרע של גיד אכילס

==קישורים חיצוניים==

* [https://www.camoni.co.il/%D7%9E%D7%A4%D7%A8%D7%A7%D7%99-%D7%94%D7%92%D7%95%D7%A3--%D7%A2%D7%9C-%D7%94%D7%9E%D7%A4%D7%A8%D7%A7%D7%99%D7%9D-%D7%94%D7%A9%D7%95%D7%A0%D7%99%D7%9D-%D7%95%D7%94%D7%9E%D7%97%D7%9C%D7%95%D7%AA-%D7%A9%D7%9E%D7%A9%D7%A4%D7%99%D7%A2%D7%95%D7%AA-%D7%A2%D7%9C%D7%99%D7%94%D7%9D מפרקי הגוף] באתר כמוני
*

*
גיורגי חריסטוב

גיורגי חריסטוב (במקדונית: Ѓорѓи Христов; נולד ב-30 בינואר 1976) הוא כדורגלן עבר מקדוני ששיחק בעמדת החלוץ בנבחרת מקדוניה, והוא סגן מלך השערים שלה בכל הזמנים.

== קריירה ==
חריסטוב החל את הקריירה המקצוענית שלו במועדון פרטיזן בלגרד היוגוסלבי, בעונת , והמשיך לשחק במועדון עד עונת . בסך הכל ערך 61 הופעות וכבש 21 שערים בכל שנותיו במועדון.

בשנת 1997 חתם על חוזה שמוערך בסכום של כ-1.5 מיליון אירו במועדון בארנסלי האנגלי שיירד ליגה בזמן עונתו הראשונה של חריסטוב, הוא המשיך במועדון גם בזמן שיירד לליגת המשנה עד לעונת כשהפעם סיכום העונות שלו בקבוצה עמד על 45 הופעות ו-8 שערים.

לאחר מכן, בשנת 2000 עבר למועדון ההולנדי ניימכן ששיחק בליגת העל ההולנדית. הוא המשיך במועדון עד לשנת 2002 (עונת ), ובמדי הקבוצה ערך 55 הופעות וכבש 18 שערים. לאחר מכן עבר למועדון ההולנדי זוולה, ששיחק גם הוא בליגה ההולנדית הראשונה לאחר שחתם חוזה לעונת שבה ערך 13 הופעות וכבש 4 שערים. בשנת 2004 עבר לקבוצת דנפרמלין הסקוטית ששיחק בליגה הראשונה בסקוטלנד לעונת , שבה ערך 8 הופעות בלבד ולא כבש.

בעונת עבר לשחק בישראל, כשהגיע כחלק מקבוצת הזרים החדשה של הפועל נצרת עילית. לאחר שלא הרשים בתקופה של כארבעה חודשים, שוחרר חריסטוב בתאריך ה-2 באפריל 2006, אך הוחזר יום לאחר מכן לאחר שהבטיח למערכת המקצועית בקבוצה כי יתאמץ להשאיר את הקבוצה בליגת העל.

לאחר שעזב את ישראל שיחק בקבוצות נוספות ביוון, קפריסין, אזרבייג'ן ופינלנד, ובשנת 2010 פרש ממשחק פעיל.

לזכותו של חריסטוב 48 הופעות ו-16 שערים במדי נבחרת מקדוניה.

==קישורים חיצוניים==

קטגוריה:כדורגלנים מקדונים
קטגוריה:חלוצי כדורגל מקדונים
קטגוריה:ביטולה: כדורגלנים
קטגוריה:כדורגלני פרטיזן בלגרד
קטגוריה:כדורגלני בארנסלי
קטגוריה:כדורגלני ניימכן
קטגוריה:כדורגלני זוולה
קטגוריה:כדורגלני דברצן
קטגוריה:כדורגלני הפועל נוף הגליל
קטגוריה:כדורגלני ניקי וולוס
קטגוריה:כדורגלני אולימפיאקוס ניקוסיה
קטגוריה:כדורגלני דן בוס
קטגוריה:כדורגלני באקו
קטגוריה:כדורגלנים זרים בישראל
קטגוריה:ספורטאים מקדונים בסרביה
קטגוריה:ספורטאים מקדונים באנגליה
קטגוריה:ספורטאים זרים בהולנד
קטגוריה:ספורטאים זרים בסקוטלנד
קטגוריה:ספורטאים זרים בהונגריה
קטגוריה:ספורטאים מקדונים בישראל
קטגוריה:ספורטאים מקדונים ביוון
קטגוריה:ספורטאים מקדונים בקפריסין
קטגוריה:ספורטאים מקדונים באזרבייג'ן
קטגוריה:ספורטאים זרים בפינלנד
קטגוריה:מקדונים שנולדו ב-1976
מנגל

[[בשר בקר צלוי על מנגל]]
[[שיפוד של אוכל טבעוני על מנגל]]
[[קבבים על המנגל]]
ברביקיו שהוכן בפטגוניה, ארגנטינה
פינת מנגל ב[[פארק הרצליה, ובה מימין: אזור ישיבה מוצל, מתקן מנגל ופח לפסולת הפחמים.]]
מַנְגָּל (מערבית: منقل, "מָנְקַל", כירה ניידת) או גְּרִיל (ולפי האקדמיה ללשון העברית: מַצְלֶה) הוא מתקן עליו צולים אוכל. המתקן כולל אסכלה, שהיא רשת מתכת, המונחת מעל מקור חום ישיר. במנגל הקלאסי והפשוט, מקור החום הוא גחלים (לרוב, הכוונה היא לפחמי עץ), לעומת מנגלים מודרניים, הצולים באמצעות חשמל או גז. נדירים יותר הם מנגלים סולאריים - תנורי שמש, המשתמשים באנרגיית השמש ומראה פרבולית לשם החימום.

צליית אוכל על רשת מקובלת ברחבי העולם. בארצות הברית, המתקן, המנהג ואופן ההכנה מכונים "ברביקיו". שם זה התקבל בשפות רבות. בארגנטינה, השם המקובל הוא "אסאדו", ובדרום אפריקה "בראי" (Braai). בקרב יוצאי עיראק בישראל מכונה המנגל ג'אפוף. הביטויים הישראליים העממיים המקובלים לצליית אוכל באמצעות מנגל הם "לעשות על האש" או "למנגֵל". 

בישראל, המנגל הפך לנוהג עממי נפוץ בחגים רבים כמו גם באירועים ובמפגשים חברתיים, ובמיוחד ביום העצמאות שם המנגל הפך לקונצנזוס של ממש בפולקלור הישראלי.

נַפְנַף הוא אביזר מפלסטיק או קרטון מאולתר, קְטן-מידות וקל-משקל, המשמש לליבוי האש והלהטת הגחלים על ידי הגברת אספקת החמצן לאש כדי ללבותה. במקור נקרא הכלי דפדפה.

== אטימולוגיה ==
מקור המילה מנגל הוא במילה הערבית מַנְקַל (منقل). בערבית, השורש נ-ק-ל משמעו "להעביר", ומכאן גם נגזרת המילה "נָקְלַה" ("נָגְלַה", בהגייה בדואית), כלומר "העברה". קרי, מַנְקַל - (משהו) שניתן להעבירו; כלומר, נייד (בניגוד לתנור נייח). לעברית המילה הגיעה מהשפה הטורקית, ואולי מההגייה בדואית, שבה הצליל "ק" (q) נהגה כמו "ג" (g).

מקור המילה "ברביקיו" הנפוצה ברחבי העולם הוא במילה משפת האראווק "barabicu", משם עברה לספרדית ולשאר השפות האירופאיות. המילה שימשה את הילידים באזור פלורידה והקריביים לתיאור שיטת הבישול בצלייה של חיות שלמות משופדות על ענפים ירוקים מעל לבורות אש.

== ראו גם ==
*אסאדו
* פחם עץ
* גריל מעורב הונגרי
* ברביקיו בסגנון ממפיס
* עוף הולי-הולי
* שצ'ירין

==קישורים חיצוניים==

* 
* 
* 
* 
* ; לחן: דיטר בוהלן, גרסה עברית: יאיר ניצני, ביצוע: יאיר ניצני וגני תמיר
* 
* 
* 

==הערות שוליים==

קטגוריה:שיטות בישול
קטגוריה:אמצעי חימום והכנת מזון
קטגוריה:פנאי
קטגוריה:יום העצמאות
קטגוריה:מילים וביטויים בערבית
פינקי והמוח

פינקי והמוח (באנגלית: Pinky and the Brain) היא סדרת אנימציה בת 66 פרקים שהופקה לטלוויזיה בין השנים 1995 ל-1998 ברשת Kids' WB. בישראל הסדרה שודרה בערוץ הילדים בשנות ה-90 של המאה ה-20. 
כמו אנימניאקס היא זכתה לשבחים רבים ולמספר פרסים, בהם פרס אמי לסדרות יומיות. הדמויות נוצרו במקור כחלק מסדרת האנימציה אנימניאקס, ובעקבות ההצלחה לה זכו נוצרה סדרת בת בכיכובם. הסדרה הופקה על ידי סטיבן ספילברג ואולפני האחים וורנר. 

פינקי והמוח הם שני עכברי מעבדה מהונדסים גנטית, דבר שהקנה להם אינטליגנציה ברמה אנושית ויכולת דיבור. מוח הוא עכבר גאון וחמור סבר שרוצה להשתלט על העולם ופינקי הוא עכבר עליז וטיפש, דמות מצחיקה ולא רצינית. הם גרים בכלוב במעבדות המחקר של אקמי (Acme). בכל פרק למוח יש תוכנית חדשה לשניהם (שהוא הולך להוביל) להשתלטות על העולם, אשר מסתיימת תמיד בכישלון, לעיתים קרובות בגלל פינקי הטיפש והלא רציני. כמו רוב הפרקים של אנימאניקס, פרקים רבים הם פרודיות על נושא מסוים, בדרך כלל סרט. הסדרה נחשבת ליותר הומורסטית, סאטירית ופרועה מ-"אנימניאקס" ומיועדת לצעירים ולמבוגרים. 

משפט המפתח המפורסם של הסדרה הוא: 
: – 
: – 
גם הקריאות חסרות המשמעות של פינקי, כגון "נארף", "זורט" ו"אגד", מזוהות עם הסדרה.

על בסיס "פינקי והמוח" נוצרה סדרת המשך בשם "פינקי, מירה והמוח" המצרפת את דמותה של מירה (Elmyra באנגלית) מ"עלילות טייני טון". הסדרה שודרה בשנים 1998–1999, וירדה לאחר העונה הראשונה בשל בעיות תקציב.

דמויותיהם של פינקי והמוח חזרו להופיע בשנת 2020 בגרסה המחודשת של "אנימניאקס".

== דמויות ==
*המוח: עכבר מעבדה גאון וחמור סבר שמתכנן יום אחר יום איך להשתלט על העולם ונאלץ להשתמש בעוזרו פינקי למזימותיו, אך תמיד נכשל.
*פינקי: עכבר מעבדה ועוזרו של מוח, לעומת מוח הוא יחסית טיפש ולא רציני, ברוב הפרקים הוא לרוב רק עומד בדרכו של מוח וגורם נזק.
*סנובול: אוגר מרושע המנסה אף הוא להשתלט על העולם. אויבו של מוח.
פינקי (מימין) והמוח (משמאל)

== קישורים חיצוניים ==

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:סדרות ספין-אוף אמריקאיות
קטגוריה:ערוץ הילדים: תוכניות רכש
קטגוריה:זוכי אמי בפריים טיים: תוכניות: אנימציה
קטגוריה:זוכי אמי בשעות היום: תוכניות: הופעה בתוכנית אנימציה
קטגוריה:The WB

קטגוריה:האחים וורנר הנפשה: סדרות טלוויזיה
קטגוריה:אנימניאקס
קטגוריה:עכברים בדיוניים
Speak & Spell

Speak & Spell הוא אלבום הבכורה של להקת המוזיקה האלקטרונית הבריטית דפש מוד, שיצא באוקטובר 1981.

זהו האלבום היחיד שבו וינס קלארק הוא חבר בלהקה. מעט אחרי יציאת האלבום, עזב קלארק את הלהקה לטובת הלהקות יאזו (Yazoo) ואירייז'ר (Erasure).

זאת הסיבה שהאלבום נשמע שונה במעט משאר האלבומים של הלהקה. עם עזיבת קלארק, מרטין גור הפך להיות כותב השירים הראשי של הלהקה (גור כתב רק 2 שירים באלבום זה, בעוד שבשאר האלבומים הוא כותב את כל או רוב השירים).

האלבום הגיע למקומות 10 ו-192 למצעדי האלבומים בבריטניה ובארצות הברית (בהתאמה).

== רשימת השירים ==
<div style="text-align: left; direction: ltr; margin-left: 1em;">
{|border=0
|-
|
#New Life (3:43) 
#I Sometimes Wish I Was Dead (2:14) 
#Puppets (3:55) 
#Boys Say Go! (3:03) 
#Nodisco (4:11) 
#What's Your Name? (2:41) 
#Photographic (4:44) 
#Tora! Tora! Tora! (4:34) 
#Big Muff (4:20) 
#Any Second Now (Voices) (2:35) 
#Just Can't Get Enough (3:40) 
|}
</div>

*הגרסה הנ"ל היא גרסת התקליט שיצאה בבריטניה.
**הסינגל Dreaming Of Me לא נכלל בגרסה זו של האלבום. הוא נכלל בגרסאות האמריקאיות של האלבום, במקום שיר מס' 2, I Sometimes Wish I Was Dead. כמו כן, הוא נכלל גם בגרסת הבונוס של האלבום (שיצא גם בבריטניה וגם בארצות הברית).
**בגרסאות האמריקאיות של האלבום, Just Can't Get Enough קיים רק בגרסת רמיקס באורך של 6:44, שנקראת (Just Can't Get Enough (Schizo Mix. הגרסה הרגילה נכללת בארצות הברית רק בגרסת הבונוס של האלבום, ובדיסק הסינגל Just Can't Get Enough. 
*השירים !Tora! Tora! Tora ו-Big Muff נכתבו על ידי מרטין גור. כל שאר השירים נכתבו על ידי וינס קלארק.
*דייב גהאן שר את כל השירים מלבד (Any Second Now (voices, שאותו שר מרטין גור.
*Big Muff הוא אינסטרומנטלי.

== סינגלים ==

==קישורים חיצוניים==

==הערות שוליים==

קטגוריה:אלבומי דפש מוד
קטגוריה:אלבומי בכורה מ-1981
קטגוריה:אלבומים באנגלית
יולנדה באלאש

יולנדה באלאש (ברומנית: Iolanda Balaş, בהונגרית: Balázs Jolán; 12 בדצמבר 1936 – 11 במרץ 2016) הייתה קופצת לגובה רומנית (ממוצא הונגרי). הייתה פעמיים ברציפות אלופה אולימפית (רומא 1960 וטוקיו 1964), פעמיים ברציפות אלופת אירופה (סטוקהולם 1958 ובלגרד 1962), פעמיים ברציפות אלופת אוניברסיאדה (טורינו 1959 וסופיה 1961) ושיאנית עולם בקפיצה לגובה. נחשבת לאחת הקופצות לגובה הטובות בכל הזמנים.

== ביוגרפיה ==
באלאש נולדה בטימישוארה, רומניה.

ב-14 ביולי 1956 שברה לראשונה באלאש את השיא העולמי והעמידה אותו על 1.75 מטר. במשך חמש שנים שיפרה את שיאה העולמי עוד 13 פעמים והעמידה אותו לבסוף, ב-16 ביולי 1961, בתחרות בסופיה, על תוצאה של 1.91 מטר. שליטתה בקפיצה לגובה לנשים הייתה מוחלטת. בין השנים 1956 ו-1967 ניצחה ברציפות ב-150 תחרויות ובעת שקבעה את שיאה העולמי האחרון ב-1961, התוצאה הטובה ביותר שהושגה עד אז על ידי קופצת אחרת הייתה נמוכה ב-7 סנטימטר. שיאה העולמי החזיק מעמד 10 שנים ונשבר על ידי הקופצת האוסטרית אילונה גוזנבאואר ב-1971 (1.92 מטר).

באולימפיאדת מלבורן (1956), בעת שהחזיקה כבר בשיא העולמי, היא סיימה רק במקום החמישי (הפסדה האחרון לפני רצף הניצחונות). באולימפיאדת רומא (1960) היא כבר זכתה במדליית הזהב בשיא אולימפי חדש של 1.85 מטר, בהפרש של 14 ס"מ מהמקום השני ושחזרה את ניצחונה גם באולימפיאדת טוקיו (1964) בשיא אולימפי חדש של 1.90 מטר, בהפרש של 10 ס"מ מהמקום השני.

באלאש התנשאה לגובה של 1.85 מטר והייתה בעלת רגליים ארוכות במיוחד אותן ניצלה לסגנונה הייחודי שהיה סגנון מספרת משופר [http://www.sporting-heroes.net/files_athletics/BALAS_Iolanda_19590930_EL_T.jpg].

בשנים 1988–2005 הייתה באלאש נשיאת הפדרציה הרומנית לאתלטיקה.
יולנדה באלאש על בול רומני

== ראו גם ==
*התפתחות שיא העולם בקפיצה לגובה (ויקיפדיה האנגלית)

==קישורים חיצוניים==

* 
* 

קטגוריה:אלופות האוניברסיאדה: אתלטיות
קטגוריה:אתלטיות באולימפיאדת מלבורן (1956)
קטגוריה:אתלטיות באולימפיאדת רומא (1960)
קטגוריה:אתלטיות באולימפיאדת טוקיו (1964)
קטגוריה:שיאניות עולם רומניות: אתלטיקה
קטגוריה:ילידות 1936
קטגוריה:רומנים שנולדו ב-1936
קטגוריה:אלופות אולימפיות רומניות: אתלטיקה
קטגוריה:אלופות אולימפיות: קפיצה לגובה
קטגוריה:רומניות שנפטרו ב-2016
קטגוריה:רומנים שנפטרו ב-2016
חלווה

סוגי חלווה שונים בחלון ראווה ב[[איסטנבול]]
חלווה היא ממתק מוצק המבוסס על שומן מן הצומח ועל סוכר. יש סוגים רבים של חלווה. בישראל פופולרית החלווה המבוססת על שמן מטחינת שומשום גולמית. לחלווה מספר מקורות גאוגרפיים, החל מפקיסטן ומאיראן ועד בלארוס ואוקראינה. בטורקיה היא נחשבת למאכל לאומי.
חלווה ב[[שוק מחנה יהודה, ירושלים]]
המילה חלווה הגיעה לעברית וללשונות רבות אחרות מן הערבית, ופירושה "ממתק", מן حُلْو (מתוק). כדי לציין את החלווה ולהבדילה משאר הממתקים משתמשים דוברי הערבית בשם המלא حَلاوَة طَحِينِيَّة - "ממתק טחון".

==תהליך הייצור==
יצור החלווה מתחיל בקילוף גרגרי השומשום, קלייתם וטחינתם לטחינה גולמית. לאחר מכן יש לערבב את הטחינה יחד עם סירופ גלוקוז, סוכר ולעיתים גם תמצית שורש בורית רפואית, בטמפרטורה של 120 מעלות צלזיוס תוך כדי ערבול רב כיווני. בתעשייה קיימים מתקני ייצור גדולים לשימוש זה, אך ניתן לייצר חלווה באופן ידני-מסורתי. לאחר הבישול יוצקים את החלווה לתבניות ולאחר הקירור מתקבל גוש חלווה. במהלך הלישה ניתן להוסיף לחלווה רכיבים כגון פיסטוק, שקדים וקקאו.

==סוגים שונים של חלווה==
גלידת חלווה
*חלוות שומשום/בוטנים: מבוססת על טחינה גולמית, המעורבבת עם סירופ סוכר ולעיתים דבש. החומרים נקרשים יחדיו ויוצרים גוש מוצק ושומני, נוח להמסה בחום, מתפורר בקלות וקל לבציעה. זוהי החלווה הפופולרית ביותר בישראל. לרוב בוצעים אותה לאורכה, על מנת לחשוף את קווי השיש שנוצרו מערבוב השומן והסוכר. בבוכרה מכינים חלווה בוכרית מבוטנים שנקראת "לאבז".
*חלוות סולת: החלווה הפופולרית בארצות המזרח, כגון פקיסטן, איראן, עיראק, והודו. מבוססת על עמילנים מסולת חיטה. השומן מוסף ממקור חיצוני, בדרך כלל שמן סויה, והסוכר מגיע מסירופ או דבש. חלוות סולת הודית נקראת סוג'י חלווה, (suji halva), חלווה מקמח חיטה נקראת אטא קה חלווה (ata ka halve).
*בעיראק מכינים חלווה מקמח חיטה וסולת שמגישים עם פיתה עיראקית לפני הארוחה.
*חלוות חמניות: חלווה שבה מקור השומן העיקרי הוא מגרעיני חמניות. נפוצה במדינות סובבות רוסיה, שככל הנראה ספגו את המתכון מקרבתן לטורקיה. המתכון זהה כמעט לחלוטין לחלוות שומשום.
*חלוות גבינת עיזים: בלבנון ויוון נוהגים להכין חלווה מגבינת עיזים.
*חלוות קורנפלור: בערב הסעודית נוהגים להכין חלווה מקורנפלור, חמאה, סוכר, הל וזעפרן.
*חלוות קמח: בבולגריה, עיראק ואיראן נוהגים להכין גם חלוות קמח בתור תחליף לסולת.
*חלוות אורז: באזור העיר שיראז באיראן נהוג להכין חלווה מאורז מבושל.
*ממרח חלווה: חלווה בעלת מרקם כמעט נוזלי ובעל צמיגות גבוהה. קלה יחסית בסיבים תזונתיים, ועשירה עוד יותר בשומנים על מנת לשנות את מרקמה.

==מגדנאות מבוססת חלווה==
* בתחום המגדנאות משתמשים בממרח חלווה ובחלווה קצוצה לשם הכנת מוס חלווה.
* על ידי ניצול הרכות והסיביות של החלווה, ניתן לגרדה לכדי חוטים ארוכים ומסולסלים, הקרויים חלווה מסולסלת או שערות חלווה. חלווה מסולסלת משמשת לעיטור קינוחים מסורתיים במטבח המזרחי.
* לגושי חלווה הנמכרים בחנויות נהוג להוסיף מרכיבים שונים, כגון בוטנים, פיסטוק, גרעינים, פיסות שוקולד ועוד, על מנת להציג את גוש החלווה כיותר מושך לעין. לעיתים תוספות אלו מייצגות קשר למקור החלווה או לאיכותה.

==קישורים חיצוניים==

* 

==הערות שוליים==

קטגוריה:המטבח הערבי: קינוחים
קטגוריה:המטבח הים-תיכוני
קטגוריה:שומשום
קטגוריה:ממתקים
קטגוריה:ממרחים
קטגוריה:מילים וביטויים בערבית
קטגוריה:המטבח האסייתי
קטגוריה:המטבח המזרח-תיכוני
קטגוריה:המטבח האלבני
קטגוריה:המטבח הטורקי: קינוחים
קטגוריה:המטבח הישראלי: קינוחים
PSG1

תרשים של רובה הצלפים PSG1 תוצרת החברה הגרמנית [[הקלר וקוך.]]
PSG1 (בראשי תיבות: Präzisions-Scharfschützen-Gewehr; מגרמנית: רובה צלפים מדויק) הוא רובה צלפים גרמני חצי-אוטומטי תוצרת הקלר וקוך.

רובה זה מבוקש בארצות רבות לרבות בארצות הברית וארצות מערב אירופה. אף-על-פי שלרוב היחידות בישראל אין כלי נשק מתוצרת הקלר וקוך, ליחידות המיוחדות של ישראל (כגון: סיירת מטכ"ל, שלדג ושייטת 13) יש מספר פריטים מנשק זה.

== היסטוריה ==
טוענים שרובה זה פותח כתגובה לטבח הספורטאים באולימפיאדת מינכן בקיץ 1972. משטרת מערב גרמניה לא הצליחה לתקוף את הטרוריסטים מהר מספיק ולהציל את בני הערובה. על חברת הקלר וקוך הוטל לפתח רובה חצי-אוטומטי מדויק, בעל תכולת כדורים גבוהה, לשימוש צבאי ומשטרתי, ובפרט ללוחמה בטרור. המוניטין הארוך של רובה זה כנשק אמין ובעל ביצועים גבוהים, משייך אותו בדרך כלל ליחידות עלית שונות. מספר כלים בודדים של רובה זה נמצאים בשימוש יחידות העלית של צה"ל.

== תכונות ==
* מבוסס על רובה ה-G3
* קליבר 7.62x51 מ"מ נאט"ו המשמש את רוב רובי הצלפים של מדינות המערב וברית נאט"ו
* כולל מנגנון נעילת בריח שקט
* דיוק של פחות מ-1 דקת קשת (MOA). מאפשר פגיעה רציפה של 50 כדורים באיכות מתאימה, דרך מעגל בגודל 80 מ"מ, מטווח של 300 מטר. עם תחמושת ברמת Match Grade הרובה מסוגל לקבץ בדיוק של 0.5 דקת קשת (MOA), דיוק שנחשב למצוין אפילו לרובי צלפים בריחיים.
* לא כולל כוונת ברזל מובנית
* קת שחורה עמידה מפלסטיק, הניתנת לכוונון להתאמה מלאה ליורה
* ניתן להרכיב דורגל.
* כל יחידת ההדק ניתנת לפירוק וכוונון
* מחיר: 12,000$ (בארצות הברית)

תכונה ייחודית של הרובה, היא שתרמיל הכדור נפלט לאחר הירי בעוצמה עזה, ומגיע לעיתים עד למרחק של 10 מטר. עובדה זו מגבילה את השימוש ברובה לשימושים של צלפים צבאיים, מכיוון שעקב כך עמדת הירי עלולה להחשף.

== קישורים חיצוניים ==

* [http://www.heckler-koch.de/flashintro.html אתר הקלר אנד קוך]
* [http://www.snipercentral.com/hk-psg-1-full-review/ ביקורת ומבחן ירי ל-PSG-1], אתר SniperCentral

קטגוריה:רובי צלפים
קטגוריה:רובי צלפים חצי-אוטומטיים
קטגוריה:רובים חצי-אוטומטים
קטגוריה:כלי נשק של חברת הקלר וקוך
קטגוריה:נשק קל גרמני
קטגוריה:רובי צלפים גרמניים